VENDIM
Nr. 2, datë 19.1.2017

PËR FILLIMIN E PROCEDURAVE PËR SHQYRTIMIN DHE MIRATIMIN E MARRËVESHJES PËR PJESËMARRJEN NË TREGUN E ENERGJISË ELEKTRIKE

Në mbështetje të nenit 16, të ligjit nr. 43/2015, “Për sektorin e energjisë elektrike”; kapitullit II, pika II.2.4 të “Rregullave të përkohshme të tregut shqiptar të energjisë elektrike”, miratuar me vendimin e Bordit të ERE-s nr.139, datë 25.8.2016, dhe nenit 26 të rregullores “Për organizimin, funksionimin dhe procedurat e ERE-s”, miratuar me vendimin e Bordit të ERE-s nr. 96, datë 17.6.2016”; Bordi i ERE-s, në mbledhjen e tij të datës 19.1.2017, mbasi shqyrtoi relacionin e “Draftmarrëveshjes për pjesëmarrjen në tregun e energjisë elektrike”, të përgatitur nga drejtoritë teknike,
konstatoi se:
- Kjo Marrëveshje hartohet në zbatim të kapitullit II, pika II.2.4, të Rregullave të Përkohshme të Tregut Shqiptar të Energjisë Elektrike, të miratuara me vendim të Bordit të ERE-s nr. 139, datë 25.8.2016.
- Me shkresën nr. 6583 prot., datë 18.10.2016, OST sh.a. ka dërguar në ERE kërkesën për miratimin e “Draftmarrëveshjes për pjesëmarrjen në tregun e energjisë elektrike”.
Për gjithë sa më sipër, Bordi i ERE-s

VENDOSI:

1. Të fillojë procedurat për shqyrtimin dhe miratimin e “Draftmarrëveshjes për pjesëmarrjen në tregun e energjisë elektrike”.
2. Drejtoria Juridike dhe e Mbrojtjes së Konsumatorit të njoftojë shoqërinë OST sh.a. KESH sh.a., OSHEE sh.a., Autoritetin e Konkurrencës, MEI-n dhe palët e interesuara për vendimin e Bordit të ERE-s. 
Ky vendim hyn në fuqi menjëherë. 
Ky vendim botohet në Fletoren Zyrtare. 
Ky vendim mund të ankimohet në Gjykatën Administrative Tiranë, brenda 30 ditëve kalendarike nga botimi në Fletoren Zyrtare

KRYETARI

[bookmark: _GoBack]
